CELEX: 32009R1087
Language: lv
Date: 2009-11-12 00:00:00
Title: Komisijas Regula (EK) Nr. 1087/2009 ( 2009. gada 12. novembris) par atļauju izmantot no Trichoderma reesei (ATCC PAT 5588) iegūtu endo-1,4-beta-ksilanāzes fermentu preparātu, no Bacillus subtilis (ATCC 2107) iegūtu subtilizīna fermentu preparātu un no Bacillus amyloliquefaciens (ATCC 3978) iegūtu alfa-amilāzes fermentu preparātu kā lopbarības piedevu gaļas cāļiem, pīlēm un gaļas tītariem (atļaujas turētājs Danisco Animal Nutrition , juridiskā persona Finnfeeds International Limited) (Dokuments attiecas uz EEZ)

13.11.2009   
            
            
               LV
            
            
               Eiropas Savienības Oficiālais Vēstnesis
            
            
               L 297/4
            
         
      KOMISIJAS REGULA (EK) Nr. 1087/2009
   (2009. gada 12. novembris)
   par atļauju izmantot no Trichoderma reesei (ATCC PAT 5588) iegūtu endo-1,4-beta-ksilanāzes fermentu preparātu, no Bacillus subtilis (ATCC 2107) iegūtu subtilizīna fermentu preparātu un no Bacillus amyloliquefaciens (ATCC 3978) iegūtu alfa-amilāzes fermentu preparātu kā lopbarības piedevu gaļas cāļiem, pīlēm un gaļas tītariem (atļaujas turētājs Danisco Animal Nutrition, juridiskā persona Finnfeeds International Limited)
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka dzīvnieku ēdināšanā lietotu piedevu izmantošanai jāsaņem atļauja, un paredzēts šādas atļaujas piešķiršanas pamatojums un kārtība.
            
         
               (2)
            
            
               Saskaņā ar Regulas (EK) Nr. 1831/2003 7. pantu ir iesniegts pieteikums, lai saņemtu atļauju preparātam, kas minēts šīs regulas pielikumā. Minētajam pieteikumam ir pievienotas vajadzīgās ziņas un dokumenti saskaņā ar Regulas (EK) Nr. 1831/2003 7. panta 3. punkta prasībām.
            
         
               (3)
            
            
               Pieteikums attiecas uz atļauju izmantot no Trichoderma reesei (ATCC PAT 5588) iegūtu endo-1,4-beta-ksilanāzes fermentu preparātu, no Bacillus subtilis (ATCC 2107) iegūtu subtilizīna fermentu preparātu un no Bacillus amyloliquefaciens (ATCC 3978) iegūtu alfa-amilāzes fermentu preparātu kā lopbarības piedevu gaļas cāļiem, gaļas tītariem un pīlēm, un tie jāklasificē piedevu kategorijā “zootehniskās piedevas”.
            
         
               (4)
            
            
               Iestāde 2009. gada 17. jūnija atzinumā (2) secināja, ka no Trichoderma reesei (ATCC PAT 5588) iegūts endo-1,4-beta-ksilanāzes fermentu preparāts, no Bacillus subtilis (ATCC 2107) iegūts subtilizīna fermentu preparāts un no Bacillus amyloliquefaciens (ATCC 3978) iegūts alfa-amilāzes fermentu preparāts kaitīgi neietekmē dzīvnieku veselību, cilvēku veselību vai vidi un ka minētā preparāta lietošana uzlabo dzīvnieku produktivitāti. Iestāde uzskatīja, ka nav vajadzīgas īpašas prasības veikt uzraudzību pēc preparāta laišanas tirgū. Tā arī pārbaudīja ziņojumu par barībā lietotās lopbarības piedevas analīzes metodi, ko iesniegusi ar Regulu (EK) Nr. 1831/2003 izveidotā Kopienas references laboratorija.
            
         
               (5)
            
            
               Minētā preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir ievēroti. Tādējādi preparātu jāļauj izmantot, kā norādīts šīs regulas pielikumā.
            
         
               (6)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas iekļauts piedevu kategorijā “zootehniskās piedevas” un funkcionālajā grupā “gremošanas veicinātāji”, ir atļauts izmantot kā dzīvnieku barības piedevu saskaņā ar minētajā pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2009. gada 12. novembrī
      
         
            Komisijas vārdā –
         
            Komisijas locekle
         
         Androulla VASSILIOU
         
      
   
   
      (1)  OV L 268, 18.10.2003., 29. lpp.
   
      (2)  The EFSA Journal (2009) 1154, 1. lpp., un The EFSA Journal (2009) 1156, 1. lpp.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  Kompleksās lopbarības ar mitruma saturu 12 % aktīvās vienības/kg
               
            
                  
                     Zootehnisko piedevu kategorija. Funkcionālā grupa — gremošanas veicinātāji.
                  
               
            
                  4a10
               
               
                  
                     Danisco Animal Nutrition (juridiskā persona Finnfeeds International Limited)
               
               
                  Endo-1,4-beta-ksilanāze
                  EC 3.2.1.8.
                  Subtilizīns
                  EC 3.4.21.62.
                  Alfa-amilāze
                  EC 3.2.1.1.
               
               
                  
                               
                           
                           
                              Piedevas sastāvs
                              No Trichoderma reesei (ATCC PTA 5588) iegūts endo-1,4-beta-ksilanāzes preparāts, no Bacillus subtilis (ATCC 2107) subtilizīna preparāts un no Bacillus amyloliquefaciens (ATCC 3978) iegūts alfa-amilāzes preparāts ar šādu minimālo aktivitāti:
                           
                        
                               
                           
                           
                              cietā veidā
                              
                                           
                                       
                                       
                                          endo-1,4-beta-ksilanāze 1 500 U (1)/g
                                       
                                    
                                           
                                       
                                       
                                          subtilizīns (proteāze) 20 000 U (2)/g
                                       
                                    
                                           
                                       
                                       
                                          alfa-amilāze 2 000 U (3)/g
                                       
                                    
                        
                               
                           
                           
                              Aktīvās vielas raksturojums
                              No Trichoderma reesei (ATCC PAT 5588) iegūts endo-1,4-beta-ksilanāzes preparāts, no Bacillus subtilis (ATCC 2107) subtilizīna preparāts un no Bacillus amyloliquefaciens (ATCC 3978) iegūts alfa-amilāzes preparāts
                           
                        
               
                  Gaļas cāļi
               
               
                  —
               
               
                  Endo-1,4-beta-ksilanāze 187,5 U
                  Subtilizīns 2 500 U
                  Alfa-amilāze 250 U
               
               
                   
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas.
                           
                        
                              2.
                           
                           
                              Izmantošanai lopbarībā, kurā ir daudz cieti nesaturošu polisaharīdu (galvenokārt beta-glikānu un arabinoksilānu), piemēram, tādā, kas satur vairāk nekā 40 % kukurūzas.
                           
                        
                              3.
                           
                           
                              Drošības apsvērumi: apstrādes laikā jāizmanto elpceļu aizsarglīdzekļi, aizsargbrilles un cimdi.
                           
                        
                              4.
                           
                           
                              Jāizstrādā atbilstoša kontroles metode.
                           
                        
               
                  2019. gada 3. decembris
               
            
                  Pīles
               
               
                  Endo-1,4-beta-ksilanāze 75 U
                  Subtilizīns 1 000 U
                  Alfa-amilāze 100 U
               
            
                  Gaļas tītari
               
               
                  Endo-1,4-beta-ksilanāze 300 U
                  Subtilizīns 4 000 U
                  Alfa-amilāze 400 U
               
            
         (1)  1 U endo-1,4-beta-ksilanāzes ir fermenta daudzums, kas no piesaistīta auzu pelavu ksilāna vienā minūtē 50 °C temperatūrā pie pH 5,3 izdala 0,5 μmol reducējošo cukuru (ksilozes ekvivalentos).
      
         (2)  1 U subtilizīna ir fermenta daudzums, kas no kazeīna substrāta vienā minūtē 40 °C temperatūrā pie pH 7,5 izdala 1 μmol fenolu (tirozīna ekvivalentos).
      
         (3)  1 U alfa-amilāzes ir fermenta daudzums, kas no ūdenī nešķīstoša piesaistīta cietes polimēra substrāta vienā minūtē 37 °C temperatūrā pie pH 6,5 izdala 1 μmol glikozīdu saišu.